**Tirgus priekšizpēte pārtikas komplektu iegādei**

Aicinām/lūdzam sniegt informatīvu piedāvājumu par iespējamajām izmaksām šādu pārtikas komplektu sagatavošanai un piegādei, kas atbilst šādiem kritērijiem:

1. Pārtikas komplekts ir tādu pārtikas produktu komplekts, kura kopējā uzturvērtība atbilst 600-750 kcal un komplekta sastāvā ietilpst šādas produktu grupas:

* graudaugu produkti, piemēram, maize, musli batoniņi, konditorejas izstrādājumi
* olbaltumvielas saturoši produkti, piemēram, *gaļas produkti vakuuma iepakojumā*, rieksti, pākšaugu produkti/uzkodas
* augļi un/vai dārzeņi un to produkti
* *piena produkti, piemēram, jogurta dzēriens, kausētais siers, siers*

Pakā piedāvātie produkti var būt arī jaukti produkti, kur vienā produktā kombinējas vairāku

pārtikas produktu grupas – piemēram, smalkmaizīte ar augļiem, pīrādziņi ar sieru.

1. **Plānotais pārtikas komplektu izdales periods ir 30.06-09.07.2023. Komplektu izdale plānota laika periodā no plkst. 17.00-21.00, atbilstoši konkrētajā norises vietā plānotajam dalībnieku skaitam.**
2. Plānotās produktu izdales vietas pēc Pasūtītāja izveidota plāna ir –Mežaparks, Daugavas stadions, Vecrīga, Ķīpsala, Arēna Rīga, Wondersala, Esplanāde, Vērmanes dārzs, Ziemeļblāzma. Pakalpojuma iegādi plānots dalīt daļās atbilstoši produktu izdales vietām.
3. Pārtikas komplektiem jābūt iepakotiem materiālā, kas var tikt izmantots saskarē ar pārtiku, fasētiem produktiem (vakuumētiem produktiem), jābūt marķējumam atbilstoši normatīvajiem aktiem.
4. Pakalpojuma nodrošināšanai piedāvājumā jāiekļauj produktus, kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām.
5. Katrs pārtikas produktu komplekts servēts atsevišķā iepakojumā vienai personai, un norādīts komplektu skaits ir apvienots kopīgā iepakojumā kolektīvam-personu grupai.Pārtikas komplektu izdale notiek Pasūtītāja norādītajā laikā un vietā centralizēti (kolektīva iepakojumu saņem kolektīva pārstāvis).

Ņemot vērā pārtikas produktu uzglabāšanas prasības, aicinām sniegt cenu piedāvājumu **diviem iespējamiem pārtikas komplektu variantiem**, atkarībā no iespējām – pārtikas komplekti, kam atbilstoši ražotāja nosacījumiem līdz komplektu izdalei nepieciešama glabāšana aukstuma kamerā/ledusskapī un pārtikas komplekti, kam nav nepieciešama glabāšana aukstuma kamerā/ledusskapī.

Pārtikas komplektu SASTĀVA PIEMĒRI:

|  |  |
| --- | --- |
| Ja pirms sadales IR iespējams nodrošināt atbilstošu pārtikas produktu uzglabāšanas temperatūru (uzglabāšanu/transportēšanu aukstuma kamerās: | Ja pirms sadales NAV iespējams nodrošināt atbilstošu pārtikas produktu uzglabāšanas temperatūru: |
| * Polārmaize ar vistu, 150 g (300 kcal) * Riekstu maisījums, 40 g (200 kcal) * Jogurts Lakto, 270 g (190 kcal) * Svaigs auglis, 150 g (60 kcal) * Svaigs dārzenis, 150g (16kcal)   VAI   * Kausēts siers, iepakojumā, 30 g (80 kcal) * Cūkgaļas šķiņķis, vārīts, 80 g (100 kcal) * Rudzu maize, 100 g (260 kcal) * Jogurts Lakto, 270 g (190 kcal) * Burkāni, 200 g (80 kcal) * Svaigs auglis, 100 g (40 kcal)   VAI VEĢETĀRĀ   * Kausēts siers, iepakojumā, 60 g (160 kcal) * Rudzu maize, 100 g (260 kcal) * Jogurts Lakto, 270 g (190 kcal) * Burkāni, 200 g (80 kcal) * Svaigs auglis, 100 g (40 kcal) | * Siera pīrādziņi, 90 g (325 kcal) * Musli batoniņs ar zemenēm un jogurtu “Herkuless”, 25 g (103 kcal) * Riekstu maisījums, 40 g (200 kcal) * Gurķis, 150 g (17 kcal) * Svaigs auglis, 150 g (60 kcal)   VAI   * Rudzu čipši ar augļiem “Lāči”, 70 g (215 kcal) * Rabarberu - ķirbju sēklu batoniņš “Lāči”, 45 g (188 kcal) * Riekstu maisījums, 40 g (200 kcal) * Burkāni, 200 g (80 kcal) * Svaigs auglis, 100 g (40 kcal) |

Cenu piedāvājums, norādot summu bez PVN par vienu vienību

|  |  |  |
| --- | --- | --- |
| **Pārtikas paku skaits vienā izdales punktā** | **1 pakas izmaksas, iekļaujot produktus, kam nepieciešama uzglabāšana ledusskapja temperatūrā** | **1 pakas izmaksas, iekļaujot produktus, kam nav nepieciešama uzglabāšana ledusskapja temperatūrā** |
| 50-100 |  |  |
| 1000-3000 |  |  |
| 4500-8000 |  |  |
| >8000 |  |  |

Ja Jums nav iespējas nodrošināt komplektu piegādi ledusskapja temperatūrā, tad lūgums tabulā norādīt – nav iespēju nodrošināt!